User:Pooja pratik parmar/sandbox

સંધ્યા રંગનાથન
સંધ્યા રંગનાથન (જન્મ 20 મે 1998 કુડલ્લોર, તામિલનાડુ) ભારતનાં સૌથી આશાસ્પદ મહિલા ફૂટબૉલરોમાંથી એક છે. આ મિડ-ફીલ્ડર 2019માં કાઠમંડુમાં એસએએફએફ વિમેન્સ ચૅમ્પિયનશિપ અને નેપાળના પોખરામાં આયોજિત 13મી સાઉથ એશિયન ગેમ્સમાં ખિતાબ મેળવનાર ભારતીય ટીમનો ભાગ હતાં. [1] રંગનાથન ઇન્ડિયન વિમેન્સ લીગમાં (IWL)માં સેથુ એફસી(FC)માં રમે છે અને 2019માં તેમણે મોસ્ટ વૅલ્યુએબલ પ્લેયર(MVP)નો ખિતાબ મેળવ્યો હતો. [2] [1]

અંગત જીવન અને પૃષ્ઠભૂમિ
સંધ્યા રંગનાથનનો જન્મ 20 મે 1998 ના રોજ તામિલનાડુના કુડલ્લોર જિલ્લામાં થયો હતો. નાની વયે તેમનાં માતાપિતાના અલગ થયાં, એ બાદ તેમને સરકારી હૉસ્ટેલમાં રહેવાની ફરજ પડી હતી. તેમનાં માતા તેમનાં પાલનપોષણ માટે દૈનિક મજૂરી કામ કરતાં હતાં. સંધ્યા રંગનાથન મહિનામાં એક વખત જ માતાને મળી શકતાં. [3] સંધ્યા રંગનાથને થિરુવલ્લુર યુનિવર્સિટીમાં કોચ એસ મરિયપ્પન પાસેથી કોચિંગ મેળવ્યું અને ઇન્દિરા ગાંધી એકૅડેમી ફૉર સ્પૉર્ટ્સ ઍન્ડ ઍજ્યુકેશન (કુડલ્લોર)માં પણ ટ્રેનિંગ મેળવી હતી. તેમણે ફૂટબૉલની સાથે અભ્યાસ પર પણ ધ્યાન કેંદ્રિત કર્યું હતું અને થિરુવલ્લુર યુનિવર્સિટીથી કૉમર્સ વિષય સાથે અનુસ્તાનક કક્ષા સુધી અભ્યાસ કર્યો.[1]

કારકિર્દી
કુડલ્લોરનાં સંધ્યા રંગનાથને અગાઉ જુનિયર સ્તરે ભારતનું પ્રતિનિધિત્વ કર્યું હતું પરંતુ 2018 માં તેમણે સ્પેનમાં 2018 કોટિફ કપમાં પ્રથમ વખત સિનિયર ટીમમાં પ્રવેશ કર્યો હતો. તેમની 30 સભ્યોની મજબૂત ટીમમાં પસંદગી કરવામાં આવી હતી અને તેમણે ટુર્નામેન્ટમાં પોતાનો પહેલો આંતરરાષ્ટ્રીય ગોલ કર્યો હતો. [4]વર્ષ 2019 સંધ્યા રંગનાથન સાઉથ એશિયન ગેમ્સમાં બે ગોલ કરવામાં સફળ રહ્યાં અને ભારતે ટાઇટલ જીત્યું. [3] માર્ચમાં ભારતે એસએએફએફ(SAFF)નો ખિતાબ પણ જીત્યો હતો અને તેમાં સંધ્યા રંગનાથન ગોલ સ્કોર કરનારાં ખેલાડીઓમાં સામેલ હતાં. તેમણે બાંગ્લાદેશની સામે નિર્ણાયક સેમિફાઇનલ મૅચમાં મહત્ત્વપૂર્ણ ભૂમિકા ભજવી હતી. [5] [4] [6] આ યુવા ફૂટબૉલરે ઉઝબેકિસ્તાનની સામે રમાયેલી નિર્ણાયક મૅચમાં 52મી મિનિટે ફૉરવર્ડ ખેલાડી બાલા દેવી તરફથી મળેલા પાસને ગોલમાં ફેરવી નાખ્યો, આ ભારતીય ટીમનો એકમાત્ર ગોલ હતો.[7] નેપાળની સામેની નિર્ણાયક ઑલિમ્પિક ક્વૉલિફાયર મૅચમાં ગોલ કરનાર ખેલાડીઓમાં રંગનાથન પણ હતાં જેમાં ભારતને 3-1 થી વિજય મળ્યો હતો. [8] આ ઉપલબ્ધિઓ તેમણે દેશ માટે રમતી વખતે 2019 માં હાંસલ કરી હતી પરંતુ તેમણે આઈડબ્લ્યુએલ (IWL)માં તેમની ક્લબ એફસી સેથુ (FC SETHU) માટે પણ મોટો ફાળો આપ્યો. તેમને મોસ્ટ વૅલ્યુએબલ પ્લેયર (MVP) નો ઍવૉર્ડ મળ્યો અને તેમના ક્લબે આ ખિતાબને પોતાના નામે કર્યો હતો. [1] તેમનું પ્રદર્શન એટલું સારું હતું કે ભારતીય કૅપ્ટન નગંગોમ બાલા દેવી તેમનાથી પ્રભાવિત થયાં હતાં, સંધ્યા રંગનાથન તેમને પ્રેરણારૂપ માને છે. [9]

સંધ્યા રંગનાથન 2019માં જ્યાં તેઓ થોભી ગયાં હતાં ત્યાંથી આગળ વધતાં 2020માં ટુર્નામેન્ટમાં સૌથી વધારે ગોલ સ્કોર કરનારાં ખેલાડી બની ગયાં હતાં. સ્પેનમાં આંતરરાષ્ટ્રીય કક્ષાએ ફૂટબૉલ રમવાની શરૂઆત કરનાર સંધ્યા રંગનાથનને ફૂટબૉલની રમતના સ્તરને જોઈને આંચકો લાગ્યો હતો. સંધ્યા રંગનાથન દર જતા દિવસની સાથે પોતાની રમતમાં સુધારો કરવા માગે છે, તેઓ વિચારે છે કે આ સુધારો ફક્ત કઠણ અને ઉચ્ચ સ્તરની સ્પર્ધાનાં વાતાવરણમાં રમીને જ થઈ શકે છે અને તેથી જ તેઓ બાલા દેવીની જેમ યુરોપના કોઈ મોટાં ક્લબ માટે રમવાનું સ્વપ્ન જુએ છે. [2]

જમણી બાજુના બૉક્સની માહિતી
વ્યક્તિગત માહિતી નામ: સંધ્યા રંગનાથન નાગરિકત્વ: ભારતીય જન્મ: 20 મે 1998 જન્મસ્થળ: કુડલ્લોર, તામિલનાડુ રમતગમત: ફૂટબૉલ કોચ: એસ મરિયાપ્પન ચંદ્રકો પ્રતિનિધિત્વ : ભારત ગોલ્ડ: 2019 એસએએફએફ મહિલા ચૅમ્પિયનશિપ ગોલ્ડ: 2019 સાઉથ એશિયન ગેમ્સ